stanford-oval/wikipedia huggingface dataset:
อธิชาติ ชุมนานนท์

| อธิชาติ ชุมนานนท์ |
| --- | --- |

สารนิเทศภูมิหลัง
เกิด: 20 กุมภาพันธ์ พ.ศ. 2524 (43 ปี) กรุงเทพมหานคร ประเทศไทย
คู่ครอง: นัท มีเรีย (สมรส 2557; แยก 2567)
อาชีพ:  นักแสดง  ผู้จัดละคร  ผู้ผลิตรายการ  นักธุรกิจ 
ปีที่แสดง: พ.ศ. 2540–ปัจจุบัน
สังกัด: สถานีวิทยุโทรทัศน์ไทยทีวีสีช่อง 3 (2540–2557)
โทรทัศน์ทองคำ: นักแสดงนำชายดีเด่น   พ.ศ. 2549 – ลมหวน  พ.ศ. 2555 – ขุนศึก
พิฆเนศวร: นักแสดงนำชายดีเด่น พ.ศ. 2555 – ขุนศึก   นักแสดงสมทบชายละครอิงประวัติศาสตร์ดีเด่น  พ.ศ. 2561 – หนึ่งด้าวฟ้าเดียว
อธิชาติ ชุมนานนท์ (เกิด 20 กุมภาพันธ์ พ.ศ. 2524) ชื่อเล่น อั้ม เป็นนักแสดงชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันหมดสัญญากับทางต้นสังกัดแล้วผันตัวเป็นนักแสดงอิสระ เข้าสู่วงการโดยเริ่มจากได้รับตำแหน่ง "ดัชชี่บอย" จากการประกวดดัชชี่บอยแอนด์เกิร์ล ในปี 2540  รุ่นที่ 2 คู่กับ เจี๊ยบ-ชมพูนุช ปิยธรรมชัย จากนั้นก็มาเล่นละครเรื่อง แชมเปี้ยนสะบัดช่อ, ทับตะวัน, ดาวหลงฟ้า จนเป็นที่รู้จักในละครเรื่อง ท่านชายในสายหมอก, เลดี้เยาวราช และตามมาอีกหลายเรื่อง
นอกจากงานทางด้านการแสดงแล้ว ยังมีธุรกิจสร้างหนังชื่อบริษัท "ไว้ลายโซไซตี้" และจัดเวทีประกวดค้นหานักแสดงหน้าใหม่ของเมืองไทยในรายการ ดิ ไอดอล โปรเจ็คท์ (The Idol Project) คนดีมีจริง ผู้ที่ผ่านเข้ารอบสุดท้ายรับโอกาสร่วมงานกับ ช่อง 3 ซึ่งได้ทำการจัดประกวดทุกปี อีกด้วย
ประวัติ

อธิชาติ ชุมนานนท์ ชื่อเล่น อั้ม เกิดเมื่อวันที่ 20 กุมภาพันธ์ พ.ศ. 2524  เป็นบุตรของวีระพงษ์ ชุมนานนท์ กับบุญญาพร หรือ พัชรีภรณ์ สาคริก ต่อมาบิดาและมารดาได้เลิกรากันและมารดาได้สมรสใหม่
อธิชาติจบการศึกษาชั้นมัธยมศึกษาตอนต้นและตอนปลายจากโรงเรียนทวีธาภิเศก
อธิชาติมีพี่น้องสามคน อั้มเป็นคนกลางโดยมีพี่สาวและน้องสาวอย่างละคน น้องสาวชื่อ ณัฐกานต์ ชื่อเล่น อ้อม ด้วยอายุห่างกันคนละสองปีทำให้ทั้งสามมีความสนิทสนมกัน อีกทั้งเป็นเครือญาติกับ อภิรดี ภวภูตานนท์ นักแสดง โดยอภิรดีได้เปิดเผยเป็นครั้งแรกในรายการ แฉ ออกอากาศทางช่อง จีเอ็มเอ็ม 25 ว่าตนมีศักดิ์เป็นอาหรือลูกพี่ลูกน้องของบิดาอธิชาตินั่นเอง
ด้านชีวิตส่วนตัว เคยแต่งงานกับนักร้องและนักแสดง นัท มีเรีย เมื่อวันที่ 14 เมษายน พ.ศ. 2557 ซึ่งตรงกับวันสงกรานต์และวันครอบครัว หลังจากที่ทั้งคู่คบหาดูใจกันมา 5 ปี ปัจจุบันเลิกรากันแล้ว หลังจากที่ทั้งคู่อยู่ด้วยกันมา 10 ปี (ไม่มีการจดทะเบียนสมรส)
ผลงาน > ละครโทรทัศน์

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2541 | วัยร้าย วัยรัก |  | ช่อง 3 |
| 2542 | สลักจิต | พงศ์พันธ์ | ช่อง 3 |
| 2542 | ท่านชายในสายหมอก | เจ้าฟ้าชายโซว์ มกุฎราชกุมารแห่งนิวแลนด์ / โสภณ | ช่อง 3 |
| 2544 | แม่เลี้ยงคนใหม่ | นิสิต | ช่อง 3 |
| 2544 | วิมานกุหลาบ | นพนันท์ | ช่อง 3 |
| 2545 | เส้นไหมสีเงิน | สุการ (หนึ่ง) | ช่อง 3 |
| 2545 | แชมเปี้ยนสะบัดช่อ | พิทักษ์ | ช่อง 3 |
| 2546 | ทับตะวัน | ชำนาญมาศ | ช่อง 3 |
| 2546 | บ่วงเล่ห์เสน่หา | ภูรินทร์ | ช่อง 3 |
| 2547 | ไผ่กำเพลิง | บูชาฤทธิ์ (บูชิต) | ช่อง 3 |
| 2548 | เลดี้เยาวราช | อรรณพ | ช่อง 3 |
| 2548 | ดาวหลงฟ้า | ดรอุดม (ดอม) | ช่อง 3 |
| 2548 | ยอดคุณตูบ | เคน | ช่อง 3 |
| 2548 | นางบาป | ปิยวร (ปีย์) | ช่อง 3 |
| 2549 | ลมหวน | ลมเลิศ | ช่อง 3 |
| 2549 | สุดรักสุดดวงใจ | สมโชค | ช่อง 3 |
| 2549 | ตี๋ตระกูลซ่ง | โชคไชย/ ไช้ | ช่อง 3 |
| 2550 | กงจักรลายดอกบัว | ปริวัส | ช่อง 3 |
| 2550 | ร่ายริษยา | อินทัช | ช่อง 3 |
| 2551 | จำเลยรัก | หริรักษ์ รังสิมันต์ | ช่อง 3 |
| 2551 | บาดาลใจ | สักกะ ธนศักดิ์ (สัก) | ช่อง 3 |
| 2551 | โบตั๋นกลีบสุดท้าย | ธีรเดช,อาจี | ช่อง 3 |
| 2552 | บริษัทบำบัดแค้น | เทวัญ, เทว์ | ช่อง 3 |
| 2552 | น้ำตาลไหม้ | ปวันวัฒน์ (ปัน) | ช่อง 3 |
| 2552 | หน้ากากดอกซ่อนกลิ่น | สุรภูมิ | ช่อง 3 |
| 2552 | สู้ยิบตา | กฤษกรีฑา/กรีซ | ช่อง 3 |
| 2553 | เพียงใจที่ผูกพัน | พยัคฆ์ (เสือ) | ช่อง 3 |
| 2553 | ธาราหิมาลัย | เจ้าชายภูวเนศ วาสุเทพ ศรีวาสตาวา มกุฏราชกุมารแห่งปารวัตร (เจ้าชายภู) | ช่อง 3 |
| 2553 | วายุภัคมนตรา (วายุ) | เจ้าชายภูวเนศ วาสุเทพ ศรีวาสตาวา มกุฏราชกุมารแห่งปารวัตร (เจ้าชายภู) | ช่อง 3 |
| 2553 | คู่เดือด | ขวัญชัย | ช่อง 3 |
| 2554 | พิมมาลา | เพรียวพงษ์พันธ์ | ช่อง 3 |
| 2554 | รอยไหม | เจ้าศิริวงศ์ (ศิ) / สุริยวงศ์ (สุ) | ช่อง 3 |
| 2555 | ขุนศึก | เสมาชัย | ช่อง 3 |
| 2556 | มายาตวัน | เขตต์ตวัน (ปอน) | ช่อง 3 |
| 2556 | มนต์จันทรา | เขตต์ตวัน (ปอน) | ช่อง 3 |
| 2556 | ฟ้ากระจ่างดาว | เขตต์ตวัน (ปอน) | ช่อง 3 |
| 2556 | ดาวเกี้ยวเดือน | หม่อมราชวงศ์จันทรภานุ นพรัตน์ | ช่อง 3 |
| 2557 | ไฟในวายุ | วายุ ธนากูล (ยุ) | ช่อง 3 |
| 2557 | เพลิงฉิมพลี | ณภัทรไตร (ไตร) | ช่อง 3 |
| 2559 | ฝั่งน้ำจรดฝั่งฟ้า | นาวาโทนาวิน สิทธิรัตน์ | True4U |
| 2559 | แรงตะวัน | สุริเยนทร์ รุจิกาญจน์กุล (ภู) | ช่อง 3 เอชดี |
| 2560 | Club Friday Celeb Stories การแย่งชิง | ภูพุฒ | GMM 25 |
| 2561 | หนึ่งด้าวฟ้าเดียว | พระเจ้าตาก (รับเชิญ) | ช่อง 3 เอชดี |
| 2561 | เงา | วสวัต | GMM 25 |
| 2562 | เพลิงนาคา | สิงหานาคราช | ช่อง 3 เอชดี |
| 2563 | ไปให้ถึงดวงดาว | ชรัมภ์ เทวาทรัพย์ | ช่องวัน 31 |
ผลงาน > ภาพยนตร์

เฟวา โพคารา ดวงตากับความรัก (2548) รับบท เทียน
ผลงาน > ผลงานอื่น

2551 : ละครเทิดพระเกียรติเพื่อร่วมรำลึกถึงพระกรุณาธิคุณสมเด็จพระพี่นางฯ ตอน : ดุจดวงประทีป
2552 - ปัจจุบัน : ผู้จัดรายการ The Idol Project 1 - ปัจจุบัน
ผลงาน > มิวสิกวิดีโอ

2541 : เพลงให้เธอ / โมเม นภัสสร อัลบั้ม Momay
2543 : เพลงคนนิสัยเสีย / อ้อน ลัคนา อัลบั้ม ลูกอ้อนเที่ยวล่าสุด
รางวัลที่ได้รับ > ได้รับรางวัล

2540 : รางวัลชนะเลิศ การประกวดดัชชี่บอยแอนด์เกิร์ล ปี ค.ศ. 1997 (พ.ศ. 2540)
2549 : รางวัลโทรทัศน์ทองคำ ครั้งที่ 21 สาขานักแสดงนำชายดีเด่น จากละครลมหวน
2551 : สตาร์เอนเตอร์เทนเมนต์อวอร์ดส 2008 ครั้งที่ 7 รางวัลผู้แสดงนำชายยอดเยี่ยม จากละเรื่อง  โบตั๋นกลีบสุดท้าย
2552 : รางวัล Man Of The Match ทีมสีขาว งานมหกรรมฟุตบอลฉลอง 39 ปี ไทยทีวีสีช่อง 3
2552 : รางวัลไนน์เอ็นเตอร์เทน อวอร์ดส์ ครั้งที่ 2 สาขานักแสดงชายแห่งปี จากละครเรื่อง (จำเลยรัก,บาดาลใจ,โบตั๋นกลีบสุดท้าย)
2552 :  สยามดารา สตาร์ส ปาร์ตี้ 2009 ครั้งที่ 27 สาขาดารานำชายยอดเยี่ยมสาขาละครโทรทัศน์ จากละเรื่อง  บริษัทบำบัดแค้น
2555 :  รางวัลโทรทัศน์ทองคำ ครั้งที่ 27 สาขานักแสดงนำชายดีเด่น  ขุนศึก (บันเทิงคดี)
2555 : รางวัลนักแสดงชายดีเด่น จากงานรางวัลพิฆเนศวร ครั้งที่ 1 ประจำปี 2555 ขุนศึก (บันเทิงคดี)
2556 : รางวัลครอบครัวพุทธมามกะ
2556 : รางวัล International Drama Festival Tokyo จากละครเรื่อง ขุนศึก (บันเทิงคดี)
2557 : รางวัล Asia model festival awards 2014 สาขา Thailand model star ที่ประเทศเกาหลี
รางวัลที่ได้รับ > เสนอชื่อเข้าชิง

2545 : เข้าชิง รางวัลโทรทัศน์ทองคำ ครั้งที่ 17 สาขานักแสดงนำชายดีเด่น จากละครเรื่อง แชมเปี้ยนสะบัดช่อ
2548 : เข้าชิง เฉลิมไทยอวอร์ด ครั้งที่ 3 สาขานักแสดงนำชายแห่งปี จากละครเรื่อง ดาวหลงฟ้า
2549 : เข้าชิง ท็อปอวอร์ด 2006 สาขาดารานำชายยอดเยี่ยม จากละครเรื่อง ลมหวน
2549 : เข้าชิง คมชัดลึก อวอร์ด ครั้งที่ 4 สาขานักแสดงนำชายยอดเยี่ยม จากละครเรื่อง ลมหวน
2550 : เข้าชิง รางวัลไนน์เอ็นเตอร์เทน อวอร์ดส์ ครั้งที่ 1 สาขานักแสดงชายแห่งปี จากละครเรื่อง (กงจักรลายดอกบัว,ร่ายริษยา)
2551 : เข้าชิง สตาร์เอนเตอร์เทนเมนต์อวอร์ดส 2008 ครั้งที่ 7 สาขารางวัลผู้แสดงนำชายยอดเยี่ยม จากละเรื่อง  จำเลยรัก
2551 : เข้าชิง สยามดารา สตาร์ส ปาร์ตี้ 2008 สาขาดารานำชายยอดเยี่ยม จากละครเรื่อง จำเลยรัก
2551 : เข้าชิง ท็อปอวอร์ด 2008 สาขาดารานำชายยอดเยี่ยม จากละครเรื่อง โบตั๋นกลีบสุดท้าย
2551 : เข้าชิง คมชัดลึก อวอร์ด ครั้งที่ 6 สาขานักแสดงนำชายยอดเยี่ยม จากละครเรื่อง โบตั๋นกลีบสุดท้าย
2552 : เข้าชิง รางวัลนาฏราช ครั้งที่ 1 สาขานักแสดงนำชายยอดเยี่ยม จากละครเรื่อง บริษัทบำบัดแค้น
2553 : เข้าชิง สยามดาราสตาร์อวอร์ด 2010 สาขานักแสดงนำชายยอดเยี่ยมสาขาละครโทรทัศน์ จากละครเรื่อง น้ำตาลไหม้
2553 : เข้าชิง สยามดาราสตาร์อวอร์ด 2010 สาขาสตาร์ป็อปปูล่า โหวต
2555 : เข้าชิง สยามดารา สตาร์ส อวอร์ดส์ 2012 สาขาสยามดาราสตาร์ ป๊อปปูลาร์ โหวต ชาย
2556 : เข้าชิง รางวัลนาฏราช ครั้งที่ 4 สาขานักแสดงนำชายยอดเยี่ยม จากละครเรื่อง ขุนศึก (บันเทิงคดี)
แหล่งข้อมูลอื่น

อธิชาติ ชุมนานนท์ ที่อินสตาแกรม
| ด ค กรางวัลโทรทัศน์ทองคำ สาขานักแสดงนำชายดีเด่น |
| --- | --- |
2529 – 2540:  ฉัตรชัย เปล่งพานิช (2529)  พิศาล อัครเศรณี (2530)  บิณฑ์ บรรลือฤทธิ์ (2531)  เสกสรร ชัยเจริญ (2532)  ธงไชย แมคอินไตย์ (2533)  โกวิท วัฒนกุล (2534)  วรุฒ วรธรรม (2535)  ธงไชย แมคอินไตย์ (2536)  ไพโรจน์ สังวริบุตร (2537)  พีท ทองเจือ (2538)  พงษ์พัฒน์ วชิรบรรจง (2539)  เกริกพล มัสยวาณิช (2540) 
2541 – 2551:  จักรกฤษณ์ อำมรัตน์ (2541)  อำพล ลำพูน (2542)  นพพล โกมารชุน (2543)  แอนดริว เกรกสัน (2544)  ธีรเดช วงศ์พัวพันธ์ (2545)  พงษ์พัฒน์ วชิรบรรจง (2546)  รวิชญ์ เทิดวงส์ (2547)  ธีรเดช วงศ์พัวพันธ์ (2548)  อธิชาติ ชุมนานนท์ (2549)  รางวัลพิเศษ : ผู้แสดงบทนำโดดเด่น นิรุตติ์ ศิริจรรยา (2549)  ชาตโยดม หิรัญยัษฐิติ (2550)  ธีรเดช วงศ์พัวพันธ์ (2551) 
2552 – 2562:  ธีรเดช วงศ์พัวพันธ์ (2552)  เจษฎาภรณ์ ผลดี (2553)  ภาคิน คำวิลัยศักดิ์ (2554)  อธิชาติ ชุมนานนท์ (2555)  ธนวรรธน์ วรรธนะภูติ (2556)  ณเดชน์ คูกิมิยะ (2557)  ณัฐวุฒิ สกิดใจ (2558)  ศิวัฒน์ โชติชัยชรินทร์ (2559)  ณเดชน์ คูกิมิยะ (2560)  ณเดชน์ คูกิมิยะ (2561)  มาริโอ้ เมาเร่อ (2562) 
2563 – 2573:  ศรราม เทพพิทักษ์ (2563)  ปริญ สุภารัตน์ (2564)  มาริโอ้ เมาเร่อ (2565)  จิรายุ ตั้งศรีสุข (2566)
เทศกาลดนตรีแจ๊สในประเทศไทย

เทศกาลดนตรีแจ๊สในประเทศไทย เทศกาลดนตรีแจ๊สระดับนานาชาติ ในประเทศไทย ที่มีนักดนตรีที่มีชื่อเสียงระดับโลกมาร่วมแสดงด้วย
รายการ > พ.ศ. 2539 > Thailand International Jazz Festival

ไทยแลนด์ อินเตอร์เนชั่นแนล แจ๊ส เฟสติวัล ครั้งที่ 1 จัดที่ ลานพระราชวังดุสิต สวนอัมพร สนามเสือป่า ระหว่างวันที่  ? พฤศจิกายน พ.ศ. 2539 และที่ชายหาดพัทยา จังหวัดชลบุรี
เทศกาลนี้จัดเป็นเทศกาลใหญ่ เปิดแสดงพร้อมกันหลายเวที เนื่องจากจัดขึ้นเพื่อเทิดพระเกียรติในวโรกาสที่พระบาทสมเด็จพระเจ้าอยู่หัว ครองราชย์ครบ 50 ปี
เทศกาลครั้งนี้มีนักแซกโซโฟนชาวชาวอเมริกัน จากเมืองลิตเติลร็อก อาร์คันซอ ชื่อ Art Porter, Jr. มาร่วมแสดงด้วย  ภายหลังการแสดงเขาไปเที่ยวพักผ่อนที่อ่างเก็บน้ำในอำเภอไทรโยค กาญจนบุรี และเกิดอุบัติเหตุเรือคว่ำ เสียชีวิต เมื่อวันที่ 23 พฤศจิกายน พ.ศ. 2539 ขณะอายุได้ 35 ปี
รายการ > พ.ศ. 2545 > Pattaya Music Festival 2002

พัทยามิวสิกเฟสติวัล จัดที่ชายหาดพัทยา ชลบุรี ระหว่างวันที่ 24 - 25 มีนาคม พ.ศ. 2545 มีดนตรีหลายแนว ทั้ง แจ๊ส ร็อก ป๊อป
รายการ > พ.ศ. 2545 > Hua Hin Jazz Festival 2002

หัวหินแจ๊สเฟสติวัล ครั้งที่ 1 จัดที่ชายหาดหัวหิน ประจวบคีรีขันธ์ ระหว่างวันที่ 21 - 23 มิถุนายน พ.ศ. 2545
รายการ > พ.ศ. 2546 > Pattaya Music Festival 2003

พัทยามิวสิกเฟสติวัล จัดที่ชายหาดพัทยา ชลบุรี ระหว่างวันที่ 21 - 23 มีนาคม พ.ศ. 2546 มีดนตรีหลายแนว
รายการ > พ.ศ. 2546 > Hua Hin Jazz Festival 2003

หัวหินแจ๊สเฟสติวัล ครั้งที่ 2 จัดที่ชายหาดหัวหิน ประจวบคีรีขันธ์ ระหว่างวันที่ 20 - 22 มิถุนายน พ.ศ. 2546
รายการ > พ.ศ. 2546 > Thailand International Jazz Festival 2003

ไทยแลนด์อินเตอร์เนชั่นแนลแจ๊สเฟสติวัล ครั้งที่ 2 เป็นเทศกาลใหญ่ที่จัดตลอดทั้งเดือนธันวาคม พ.ศ. 2546  วันที่ 12-14 ธันวาคม ที่สนามเสือป่า กรุงเทพมหานคร 19-20 ธันวาคม ที่ชายหาดบางแสน จังหวัดชลบุรี 24-27 ธันวาคม ที่ศูนย์การประชุมแห่งชาติสิริกิติ์  และ  28-29 ธันวาคม ที่ชายหาดเมืองพัทยา จังหวัดชลบุรี
รายการ > พ.ศ. 2546 > Thailand International Jazz Festival 2003 > Bangkok Jazz Festival 2003

บางกอกแจ๊สเฟสติวัล ครั้งที่ 1 ที่ สนามเสือป่า ระหว่างวันที่ 12 - 14 ธันวาคม พ.ศ. 2546 เป็นส่วนหนึ่งของงานไทยแลนด์อินเตอร์เนชั่นแนลแจ๊สเฟสติวัล  ศิลปินที่มาร่วมแสดงประกอบด้วย
Larry Carlton
Joe Sample
Lee Ritenour
Spyrogyra
Tuck & Patti
Irvin
Andy Wolf & The Riverboat Swingers
Kenny Claiborne Band
Guillermo Perrata Quartet
Harman Hecht Cuarteto X-pression
Cra' Neo de Jade
Santella Cruz Hecht
Irada Noriega
T-Square
Shakatak
รายการ > พ.ศ. 2547 > Pattaya Music Festival 2004

พัทยามิวสิกเฟสติวัล จัดที่ชายหาดพัทยา ชลบุรี ระหว่างวันที่ 19 - 21 มีนาคม พ.ศ. 2547 มีดนตรีหลายแนว
รายการ > พ.ศ. 2547 > Hua Hin Jazz Festival 2004

หัวหินแจ๊สเฟสติวัล ครั้งที่ 3 จัดที่ชายหาดหัวหิน ประจวบคีรีขันธ์ ระหว่างวันที่ 4 - 6 มิถุนายน พ.ศ. 2547
รายการ > พ.ศ. 2547 > Bangkok Jazz Festival 2004

บางกอกแจ๊สเฟสติวัล ครั้งที่ 2 จัดที่ สนามเสือป่า ระหว่างวันที่ 18 - 19 ธันวาคม พ.ศ. 2547 ศิลปินที่มาร่วมแสดงประกอบด้วย
James taylor Quartet
David Sanborn
Al Jarreau
The Crusaders
Sadao Watanabe
Mindi Abair
MinaSwing (วงแบ็กอัพของ Lisa Ono)
URB
วงอินฟินิตี้
โก้ Mr. Saxman
รายการ > พ.ศ. 2548 > Hua Hin Jazz Festival 2005

หัวหินแจ๊สเฟสติวัล ครั้งที่ 4 จัดที่ชายหาดหัวหิน ประจวบคีรีขันธ์ ระหว่างวันที่ 3 - 5 มิถุนายน พ.ศ. 2548
รายการ > พ.ศ. 2548 > Bangkok Jazz Festival 2005

บางกอกแจ๊สเฟสติวัล ครั้งที่ 3 จัดที่ สนามเสือป่า ระหว่างวันที่ 16 - 18 ธันวาคม พ.ศ. 2548 ศิลปินที่มาร่วมแสดงประกอบด้วย
Veronica Mortensen
Harvey Mason Trio
Incognito
Toninho Horta Band
Masato Honda
Eldissa
Bob James and Angels of Shanghai Band
Larry Carlton and Sapphire Blues Band
Neils HP
Earl Klugh
Jack Lee & Asianergy
Fourplay
Perservation Hall Jazz Band (ยกเลิกการแสดง เนื่องจากพายุเฮอร์ริเคนแคทรีนา ถล่มเมืองนิวออร์ลีนส์ ซึ่งเป็นที่ตั้งของวงนี้เสียหายหนัก)
รายการ > พ.ศ. 2549 > Hua Hin Jazz Festival 2006

หัวหินแจ๊สเฟสติวัล ครั้งที่ 5 จัดพร้อมกัน 2 เวที ที่ชายหาดบริเวณหน้าโรงแรมโซฟิเทลเซ็นทรัล และโรงแรมฮิลตัน หัวหิน ประจวบคีรีขันธ์ ระหว่างวันที่ 2 - 4 มิถุนายน พ.ศ. 2549
Ben Besiakov Trio - feat. Thomas Fryland
Ibrahim Electric - feat. Michael Blake
Mikkel Nordso Band
Malene Mortensen - feat. Jonas Johansen
Bill Bruford จากอังกฤษ
Lazaro Valdes จากคิวบา
ศิลปินไทย - ลิปตะ รัดเกล้า อามระดิษ ทีโบน โก้ Mr. Saxman ดูบาดู  เครสเซนโด
รายการ > พ.ศ. 2549 > Jazz Royale Festival 2006

มหกรรมดนตรีแจ๊สเทิดพระเกียรติ 2549 จัดแสดงที่กรุงเทพ พัทยา เชียงใหม่ และภูเก็ต ระหว่างวันที่ 9 - 17 ธันวาคม พ.ศ. 2549 ศิลปินที่มาร่วมแสดง ประกอบด้วย
Oriental Jazz Quartet - feat. Cherryl Hayes
Regina Carter Quintet
McCoy Tyner Trio นักเปียโน
Dizzy Gillespie Big Band
Kenny G
Ahmad Jamal
Chris Botti นักทรัมเปต
Nancy Wilson
Marta Topferova
James Moody
George Fame
กรุงเทพ แสดงวันที่  9 - 10 ธันวาคม 2549 ที่ สนามเสือป่า
พัทยา แสดงวันที่ 11 - 12 ธันวาคม 2549 ที่ ฮอร์สชูพ้อยท์ พัทยา
เชียงใหม่ แสดงวันที่ 13 - 14 ธันวาคม 2549 ที่หอศิลป์ มหาวิทยาลัยเชียงใหม่
ภูเก็ต แสดงวันที่ 16 -17 ธันวาคม 2549 ที่ หาดกะรน ภูเก็ต
รายการ > พ.ศ. 2549 > Bangkok Jazz Festival 2006

บางกอกแจ๊สเฟสติวัล ครั้งที่ 4 จัดที่ สนามเสือป่า ระหว่างวันที่ 15 - 17 ธันวาคม พ.ศ. 2549 ศิลปินที่มาร่วมแสดง ประกอบด้วย
Yellowjackets
Lee Ritenour
Dave Grusin
Selena Jones
ลิซ่า โอโน่(Lisa Ono)
Tower of Power
Jazz Kamikaze Quintet
Hiromi Uehara
รายการ > พ.ศ. 2550 > Hua Hin Jazz Festival 2007

หัวหินแจ๊สเฟสติวัล ครั้งที่ 6 จัดที่ชายหาดหัวหิน ประจวบคีรีขันธ์ ระหว่างวันที่ 8 - 9 มิถุนายน พ.ศ. 2550
รายการ > พ.ศ. 2550 > Bangkok Jazz Festival 2007

บางกอกแจ๊สเฟสติวัล ครั้งที่ 5 จัดที่ สนามกรมทหารราบที่ 1 มหาดเล็กรักษาพระองค์ ระหว่างวันที่ 8 - 10 ธันวาคม พ.ศ. 2550 ศิลปินที่มาร่วมแสดง ประกอบด้วย
Music Music Music (สวีเดน)
Shakatak (อังกฤษ)
Matt Bianco (อังกฤษ)
Kitaro (ญี่ปุ่น)
Laura Fygi (เนเธอร์แลนด์)
Dave Samuels and The Caribbean Jazz Project (สหรัฐอเมริกา)
Blood Sweat & Tears (สหรัฐอเมริกา)
Nils Landgren Funk Unit (สวีเดน)
Jaja (ญี่ปุ่น)
Eugene Pao & Ted Lo Group (ฮ่องกง)
Jack Lee Special Project (เกาหลีใต้)
รายการ > พ.ศ. 2552 > โครงการดนตรีแจ๊สเพื่อการเรียนรู้ 2552 Thailand Jazz Conference 2009 (TJC 2009)

Artists
1.   Ron Miles Quartet
2.   Tiger Okoshi Quartet
3.   Eugene Pao Quintet
4.   Nial Djuliarso Quartet
5.   Mahidol Jazz Orchestra
6.    Faculty (Mahidol Jazz Faculty)
7.    Faculty (Mansri Silpakorn University)
8.    Faculty (Denny Euprasert Sextet)
9.   Koh Mr. Saxman
10.  Rootman
11.  OMAH
12.   Jazz Quartet 4A
13.  Fah Talai Jones
14. Mahidol University Jazz Student Band
15. Silpakorn university Jazz Student Band
16. Rangsit University Jazz Student Band
น้ำผึ้งขม

น้ำผึ้งขม (ภาคแรก) และ ระฆังวงเดือน (ภาค 2) เป็นบทประพันธ์ของ กฤษณา อโศกสิน ตีพิมพ์เป็นตอน ๆ ในนิตยสาร สตรีสาร ระหว่างปี พ.ศ. 2505–2508 รวมเล่มครั้งแรกในปี พ.ศ. 2522
เป็นเรื่องราวของกังสดาล สาวน้อยวัยยี่สิบปี เหยื่อความแค้นของนักธุรกิจหนุ่มใหญ่กับมารดาของเธอ ก่อนที่ความรักจะหลอมละลายให้กลายเป็นความเห็นใจกันในที่สุด
เริ่มแรกบทประพันธ์ได้ทำเป็นภาพยนตร์ไทย กำกับการแสดงโดย ภาณุพันธุ์ ฉายครั้งแรกเมื่อปี พ.ศ. 2517 นำแสดงโดย พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ, สอาด เปี่ยมพงษ์สานต์, นฤมล นิลวรรณ, สุทิศา พัฒนุช, ภัทราวดี ศรีไตรรัตน์, อมรา อัศวนนท์, คธา อภัยวงศ์ และยังเป็น ละครโทรทัศน์ อีก 6 ครั้ง ล่าสุดในปี พ.ศ. 2552
อมรา อัศวนนท์ รับบทโรส ซ้ำถึง 5 ครั้ง ในเวอร์ชันละครช่อง 4, ช่อง 9, ช่อง 5 เช่นเดียวกับ สุพรรณ บูรณะพิมพ์ ที่รับบทจวงจันทร์ ถึง 3 ครั้งคู่กัน และบทที่ไม่ได้คู่กันในเวอร์ชันภาพยนตร์และละครช่อง 7 ละครในฉบับปี 2552 ดำเนินเรื่องแตกต่างจากในนวนิยายหลายจุด บางตัวละครที่ในนวนิยายไม่มีความโดดเด่นมากนัก แต่ในละครกลับมีบทบาทโดดเด่น เช่น โรส และ สันทัด
เรื่องย่อ

ปุริม พิษณุการ (ปุ๊) นักธุรกิจหนุ่มใหญ่ ที่ฝังใจเจ็บกับความรักครั้งก่อน ที่ทำให้ชีวิตแทบพังทลายเพราะโรส (อมรา อัศวนนท์) ลูกครึ่งสาวสวยไทย-เยอรมัน ปุริมจึงกลายเป็นคนที่มองผู้หญิงเพียงของเล่นเท่านั้น
โรสกลับมาพบกับปุริมอีกครั้ง เธอกลายเป็นแม่หม้าย ลูกติด เมียเก็บของข้าราชการระดับล่าง แถมด้วยอาการติดสุราขนาดหนักและกำลังขัดสนถึงขนาดยอมขายกังสดาล (นฤมล นิลวรรณ) ลูกสาว ให้เป็นเมียของปุริม กังสดาลมาอาศัยกับปุริม โดยที่จวงจันทร์ (ภัทราวดี ศรีไตรรัตน์) แม่หม้ายสาวใหญ่ ญาติของเขาไม่เห็นด้วย และตอกย้ำว่ากังสดาลเป็นแค่นางบำเรอของปุริมเท่านั้น
กังสดาลไม่มีทางเลือกจึงจำต้องทนอยู่ เวลาผ่านไป ปุริมพบว่ากังสดาลไม่มีอะไรเหมือนโรสแม่ของเธอเลย ความพยาบาทจึงเริ่มเสื่อมคลายลง
ขณะเดียวกัน เจน หลานชายของปุริมลูก ชายแท้ ๆ ของจวงจันทร์ก็แอบรักกังสดาล ทำให้ปุริมไม่พอใจ จนไล่เจนออกจากบ้าน แต่กังสดาลคอยไกล่เกลี่ยปัญหา จวงจันทร์ใช้ข้ออ้างที่เธอป่วยเป็นโรคหัวใจ ขอร้องให้กังสดาลยอมไปจากชีวิตของปุริม กังสดาลจึงหลบไปพักอยู่กับญาติที่ต่างจังหวัด ปุริมแอบมาดักพบกังสดาล และเข้าใจผิดว่าเธอกำลังมีรักใหม่กับกรกิตผู้เป็นอา เขายังได้พบกับแสงดาว (สุทิศา พัฒนุช) หญิงสาวผู้เชื่อมั่นในความรัก ผู้เปรียบเสมือน อาของกังสดาล ทั้งสองคบกันอย่างเปิดเผย แต่ปุริมยังหาโอกาสพบกับกังสดาล จนเธอไม่อาจห้ามใจตัวเองได้อีกและยอมอยู่กับปุริม อย่างหลบ ๆ ซ่อน ๆ
เมื่อความลับเปิดเผย ทุกคนต่างโกรธเคืองกังสดาล แต่แสงดาวกลับระงับอารมณ์ได้จนน่าแปลกใจ อีกทั้งยังพากังสดาลไปช่วยเตรียมการแต่งงานที่ทุกคนเข้าใจว่าเป็นพิธีระหว่างปุริมกับแสงดาว แต่ในการ์ดเชิญกลับเป็นชื่อกังสดาล ตามแผนของทั้งคู่ที่แกล้งคบกันเพื่อให้กังสดาลแสดงความรู้สึกที่แท้จริงออกมา จวงจันทร์ทราบข่าวนี้ถึงกับโรคหัวใจกำเริบและเสียชีวิตในที่สุด ปุริมและกังสดาลเริ่มต้นชีวิตคู่อีกครั้งหนึ่ง ด้วยความรักและบริสุทธิ์ใจของทั้งสองฝ่าย
ภาพยนตร์

เริ่มแรกบทประพันธ์ น้ำผึ้งขม และ ระฆังวงเดือนได้ทำเป็นภาพยนตร์ น้ำผึ้งขม มีรายละเอียดดังนี้
พ.ศ. 2517 สร้างเป็นภาพยนตร์ สร้างโดยอัศวินภาพยนตร์ กำกับโดย ภาณุพันธุ์ ฉายครั้งแรกที่ศาลาเฉลิมไทย วันที่ 14 กันยายน พ.ศ. 2517 มีนักแสดงนำดังนี้
พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
สอาด เปี่ยมพงษ์สานต์ รับบท ปุริม พิษณุการ (ปุ๊)
นฤมล นิลวรรณ รับบท กังสดาล
อมรา อัศวนนท์ รับบท โรส
ภัทราวดี ศรีไตรรัตน์ รับบท จวงจันทร์
สุทิศา พัฒนุช รับบท แสงดาว
ละครโทรทัศน์

น้ำผึ้งขม และ ระฆังวงเดือน สร้างเป็นละครโทรทัศน์ภายใต้ชื่อ น้ำผึ้งขม มาแล้ว 6 ครั้ง มีรายละเอียดดังนี้
พ.ศ. 2514 สร้างเป็นละครโทรทัศน์ทาง สถานีโทรทัศน์ไทยทีวีช่อง 4 สร้างโดยคณะสุภาพสตรี มีนักแสดงนำดังนี้
สอาด เปี่ยมพงษ์สานต์ รับบท ปุริม พิษณุการ (ปุ๊)
กนกวรรณ ด่านอุดม รับบท กังสดาล สัตยาวัตต์ (เกรซ, นุ้ย)
อมรา อัศวนนท์ รับบท โรส
สุพรรณ บูรณะพิมพ์ รับบท จวงจันทร์
อรวรรณ โปร่งมณี รับบท แสงดาว
มีเพลงประกอบละครคือ ฆ่าฉันให้ตายดีกว่า คำร้องโดย กวี สัตโกวิท ทำนองโดย ประสิทธิ์ พยอมยงค์
พ.ศ. 2520 สร้างเป็นละครโทรทัศน์ทาง สถานีโทรทัศน์ไทยทีวีสีช่อง 9 สร้างโดยคณะศรีไทยการละคร มีนักแสดงนำดังนี้
สมภพ เบญจาธิกุล รับบท ปุริม พิษณุการ (ปุ๊)
สีตลา เรืองศิริ รับบท กังสดาล สัตยาวัตต์ (เกรซ, นุ้ย)
อมรา อัศวนนท์ รับบท โรส
สุพรรณ บูรณะพิมพ์ รับบท จวงจันทร์
สุคนธ์ทิพย์ เสนะวงศ์ รับบท แสงดาว
พ.ศ. 2523 สร้างเป็นละครโทรทัศน์ทาง สถานีวิทยุโทรทัศน์กองทัพบกช่อง 5 สร้างโดยคณะรัศมีดาวการละคร โดย กนกวรรณ ด่านอุดม มีนักแสดงนำดังนี้
นาท ภูวนัย รับบท ปุริม พิษณุการ (ปุ๊)
หทัยรัตน์ อมตวณิชย์ รับบท กังสดาล สัตยาวัตต์ (เกรซ, นุ้ย)
อมรา อัศวนนท์ รับบท โรส
สุพรรณ บูรณะพิมพ์ รับบท จวงจันทร์
สุมาลี ชาญภูมิดล รับบท แสงดาว
พ.ศ. 2529 สร้างเป็นละครโทรทัศน์ทาง สถานีโทรทัศน์สีกองทัพบกช่อง 7 สร้างโดยดาราวิดีโอ มีนักแสดงนำดังนี้
นิรุตติ์ ศิริจรรยา รับบท ปุริม พิษณุการ (ปุ๊)
มนฤดี ยมาภัย รับบท กังสดาล สัตยาวัตต์ (เกรซ, นุ้ย)
อมรา อัศวนนท์ รับบท โรส
ฉันทนา กิติยพันธ์ รับบท จวงจันทร์
นัดดา วิยกาญจน์ รับบท แสงดาว
ร่วมด้วย สุรเดช วิริยะ, เอกลักษณ์ ยลระบิล, ธำรง วิจิตรสาร, สมฤดี นุ่มอำพันธ์, อำภา ภูษิต, ศิรินภา สว่างล้ำ, เมตตา รุ่งรัตน์, เฉลา ประสพศาสตร์, วิทยา สุขดำรงค์, สมเกียรติ พัฒนทรัพย์, มาลี เวชประเสริฐ, ดวงหทัย ดารา , ด.ญ.กัญญาลักษณ์ บำรุงรักษ์
พ.ศ. 2543 สร้างเป็นละครโทรทัศน์ทาง สถานีโทรทัศน์ไทยทีวีสีช่อง 3 สร้างโดยทีวีซีน มีนักแสดงนำดังนี้
ยุรนันท์ ภมรมนตรี รับบท ปุริม พิษณุการ (ปุ๊)
รามาวดี นาคฉัตรีย์ รับบท กังสดาล สัตยาวัตต์ (เกรซ, นุ้ย)
จารุณี สุขสวัสดิ์ รับบท โรส
อภิรดี ภวภูตานนท์ รับบท จวงจันทร์
อรอนงค์ ปัญญาวงศ์ รับบท แสงดาว
ร่วมด้วย นันทวัฒน์ อาศิรพจนกุล, อรรถชัย อนันตเมฆ, อรัญญา นามวงศ์, เสาวรส ศรีชาติ, เวย์น ฟอลโคเนอร์, สินีนาฎ โพธิเวส, จันทนา ศิริผล, กล้วย เชิญยิ้ม, กนกวรรณ บุรานนท์, เสาวลักษณ์ ศรีอรัญญ์ , ด.ญ.อุษามณี ไวทยานนท์ , ด.ญ.ลิเลียร์น่า มาร์อัลเบิร์ท , ด.ญ.มาเรียม พุ่มอ่อน
พ.ศ. 2552 สร้างเป็นละครโทรทัศน์ทาง สถานีโทรทัศน์ไทยทีวีสีช่อง 3 สร้างโดยเมคเกอร์ วาย มีนักแสดงนำดังนี้
ฉัตรชัย เปล่งพานิช รับบท ปุริม พิษณุการ (ปุ๊)
เจนี่ อัลภาชน์ ณ ป้อมเพชร รับบท กังสดาล สัตยาวัตต์ (เกรซ, นุ้ย)
จริยา แอนโฟเน่ รับบท โรส
สาวิตรี สามิภักดิ์ รับบท จวงจันทร์
สินิทธา บุญยศักดิ์ รับบท แสงดาว
ร่วมด้วย พศุตม์ บานแย้ม, นิธิ สมุทรโคจร, สินิทธา บุญยศักดิ์, สุรพันธ์ ชาวปากน้ำ, โฉมฉาย ฉัตรวิไล, ปาจรีย์ ณ นคร, ดารณีนุช โพธิปิติ , ด.ญ.สุชาดา เช็คลีย์
พ.ศ. 2569 สร้างเป็นละครโทรทัศน์ทาง สถานีโทรทัศน์ไทยทีวีสีช่อง 3 สร้างโดยเพ็ญพุธ มีนักแสดงนำดังนี้
ปกรณ์ ลัม รับบท ปุริม พิษณุการ (ปุ๊)
ปรียากานต์ ใจกันทะ รับบท กังสดาล สัตยาวัตต์ (เกรซ, นุ้ย)
แคทรียา อิงลิช รับบท โรส
รินลณี ศรีเพ็ญ รับบท จวงจันทร์
จินตนัดดา ลัมะกานนท์ รับบท แสงดาว
ร่วมด้วย เอกพงศ์ จงเกษกรณ์, ธัญญภัสร์ ภัทรธีรชัยเจริญ, ทัศน์พล วิวิธวรรธน์, ดารณีนุช ปสุตนาวิน, ดีใจ ดีดีดี, ปานเลขา ว่านม่วง , ด.ญ.คีตภัทร ป้องเรือ
แหล่งข้อมูลอื่น

ละครน้ำผึ้งขม ช่อง3
น้ำผึ้งขม (2517) ที่เว็บไซต์ ThaiFilmDb
เทโร มิวสิค

| --- | --- |

ประเภท: บริษัทจำกัด
อุตสาหกรรม: เพลง
ก่อตั้ง: กรกฎาคม พ.ศ. 2555
สำนักงานใหญ่: 998/3 ซอยพหลโยธิน 18/1 ถนนพหลโยธิน แขวงจอมพล เขตจตุจักร กรุงเทพมหานคร
บุคลากรหลัก: พอล มนัสถาวร   (ผู้จัดการทั่วไป)
ผลิตภัณฑ์: เพลง ธุรกิจบันเทิง
บริษัท เทโร มิวสิค จำกัด บริษัทค่ายเพลงไทยในเครือ เทโร เอ็นเตอร์เทนเม้นท์ มีพอล มนัสถาวร เป็นผู้จัดการทั่วไป
เดิมเคยมีชื่อว่า บีอีซี-เทโร มิวสิค จดทะเบียนเมื่อเดือนกรกฎาคม พ.ศ. 2556 เกิดจากการควบรวมกิจการของโซนี่มิวสิกเอ็นเตอร์เทนเมนต์เป็นบริษัทย่อยของบีอีซี-เทโร เอ็นเตอร์เทนเม้นท์ ซึ่งก่อนหน้านั้นในปี พ.ศ. 2545 บีอีซี-เทโร เคยเข้ามาถือหุ้นในโซนี่ มิวสิค ประเทศไทยในชื่อว่า โซนี่ มิวสิค บีอีซี-เทโร โดยสำนักงานอยู่ที่ตึกคิวเฮ้าส์ ถนนเพลินจิต ก่อนจะย้ายไปที่อาคารมาลีนนท์ในปี พ.ศ. 2548 ทั้งนี้ บีอีซี-เทโร มิวสิค คือชื่อของ โซนี่ มิวสิค ประเทศไทย ในปัจจุบัน ตั้งแต่ พ.ศ. 2556
ปัจจุบันได้ย่อชื่อลงเหลือเพียง "เทโร มิวสิค" ตั้งแต่ปลายปี พ.ศ. 2563 เนื่องจากกลุ่มบีอีซีเวิลด์ได้ถอนหุ้นออกจากบริษัทแม่ ส่งผลให้บริษัทแม่เปลี่ยนชื่อเป็น เทโร เอ็นเตอร์เทนเม้นท์
ศิลปินและวงดนตรีในสังกัด

สล็อต แมชชีน
Bedroom Audio
MellaMay
ชลาทิศ ตันติวุฒิ
CHILAX
MOLON
Chilling Sunday
FrenchW
Roger That
electric.neon.lamp